Asociación Cultural Esbardu - Uiquipedia

# Asociación Cultural Esbardu

### De Uiquipedia

Pareya de baille d'Esbardu en plena actuación

L'Asociación Cultural Esbardu ye una asociación d'Avilés (Asturies) fundada en 1989 pal estudiu, recuperación, y posterior divulgación del folclore tradicional asturianu.

## [editar] Oxetivos

Los fines perseguios nun primer momentu yeren difundir la música y baille tradicional d'Asturies calteniendo la so autenticidá. Anguaño, amás, tamién trabayen pol averamientu a otres cultures cercanes a la asturiana, centrandose principalmente nes nomaes Naciones Celtes.

## [editar] Indumentaria

Sigún señalen dende la propia asociación, la so indumentaria básase en fontes gráfiques, y descripciones de traxes de la época atopada en estremada documentación. Recueyen abondes variantes de traxes de determinaos conceyos o pueblos pertenecientes a les zones central y occidental d'Asturies, usando pa la so confección llana y llinu fechos en telares artesanales.

## [editar] Repertoriu

El repertoriu músicu-baillable ta basáu en cantares y bailles tradicionales (ensin igües nin amiestos) representativos d'Asturies, abarcando les principales zones del Principáu con calter y identidá propia.

## [editar] Instrumentos

Pa desenvolver el repertoriu empleguen un bon númberu d'instrumentos artesanales de percusión, como pandeiros cuadraos, panderetes de varios modelos, tarrañueles de dellos tamaños, payel.les y pitos, amás de la clásica pareya de gaita y tambor.

## [editar] Banda de gaites

Banda de Gaites Esbardu
Orixen | Avilés Asturies España
Fundacion/Disulución | 1992 - n'activu
Tipo de gaites | Asturiana en Sib y en Do
Tipo de percusión | Alta tensión, media tensión y tradicional
Discos asoleyaos | El Suañu
Dirección | Borja Casas
Sitiu web | http://www.esbardu.org

### [editar] Oxetivos

Nel añu 1992, Esbardu forma una Banda de Gaites, según dicen na so páxina web "tratando de cubrir la carencia d'este tipo de formaciones nel conceyu avilesín hasta esa fecha". Dende entós participaren en dellos actos de tipo social y cultural n'Asturies, amás d'en dellos festivales internacionales nel continente européu.

### [editar] Repertoriu

Nel repertoriu musical de la banda, alcontramos temes populares y tradicionales del cancioneru asturianu con arreglos orixinales de la propia banda.

Al tiempu, tamién incluyen nel repertoriu dalgunes amueses del folclore bretón, irlandés, gallegu, galés y [Escocia|escocés]].

### [editar] Instrumentos

Según el tipu d'actuacción, la banda dispón de gaites tradicionales (con afinación en DO y un solo roncón), obra del artesanu asturianu Alberto Fernández, o de gaites en Sib con roncón y ronquín del artesanu Miguel Alonso] (Colunga).

En cuantes a la percusión, dispón de la tradicional de tambores y bombu por tensores de cuerda, del artesanu Fernando Carlones, y de caxes de alta o media tensión, bombu y tambor tenor de la casa Premier.

## [editar] Escuela Infantil del Folclore Asturianu

En 2002 Esbardu entama un proyeutu pa la formación de guah.es d'ente 5 y 12 años d'edá no que cinca a música y baille tradicional, principalmente, pero tamién no tocante a la mitoloxía, xeografía, etnografía y historia d'Asturies.

## [editar] Festival Intercélticu d'Avilés

Artículu principal: Festival Intercélticu d'Avilés
Logotipu del Festival Intercélticu d'Avilés.

Dende 1997 Esbardu entama el Festival Intercélticu d'Avilés.

La idea de facer un festival d'esti tipu n'Avilés xurde, según cuntaren en delles ocasiones los responsables de l'asociación, na primer participación d'Esbardu nel Festival Intercélticu de Lorient en 1993, onde queden ablucaos pola magnitú del mesmu y entamaron a barruntar la idea de facer daqué similar (na midia de lo posible) n'Asturies, y más concretamente na so ciudá.

El Festival foi creciendo a pocu a pocu hasta superar el millar de participantes y el centenar d'actos durante 11 díes na última edición (2006).

El Festival nun ta centralizáu na villa del adelantáu de la Florida, sinon que abarca tola comarca avilesina, con presencia n'Illas, Corvera y Castrillón.

Por el Festival pasaron yá artistes como Llan de Cubel, Xuacu Amieva, Wolfstone, Lúnasa, Carlos Nuñez, José Angel Hevia, Kerlenn Pondi, Mabon, Felpeyu, Tejedor, Mari Luz Cristóbal Caunedo, etc...

## [editar] Premios y reconocimientos

- 1990: Campeona del "II Concursu de Folclore Astur" de San Cucao de Llanera.
- 1991: Campeona del "I Concursu de Baille Rexonal" de Viella (Siero).
- 1993: Campeona de grupos de baille del "I Concursu y Muestra Ciudá d'Uvieu", cellebráu nel teatru Campoamor d'Uviéu
- 1993: Forma parte de la delegación asturiana nel Festival Intercélticu de Lorient.
- 1994: "Urogallu de Bronce" del Centru asturianu de Madrid pola llabor na recuperación del folclore asturianu.
- 1996: Representa al conceyu d'Avilés en Sevilla.
- 1998: Representa a Asturies nel Festival de Folclores del mundu de Saint Malo (Bretaña francesa).
- 1998: Distinción especial a la promoción d'Avilés y por la trayectoria en los primeros 10 años de l'asociación, por parte de la Unión de Comercientes d'Avilés y Comarca.
- 2001: "Urogallu de Bronce", nel apartáu especial, pola organización del Festival Intercélticu d'Avilés.
- 2002: Representa a Asturies nel Festival Internacional de Folclore d'Agrigento (Sicilia).
- 2002: Representa a Asturies nel Festival de les Transhumancies Musicales de Laas (Pirineos franceses).
- 2002: Representa a Asturies nel Festival de la Saint Loup de Guingamp (Bretaña).
- 2004: Forma parte de la delegación asturiana nel Festival Intercélticu de Lorient.
- 2005: Representa a Asturies nel Festival Celta de Gales.
- 2005: Representa al conceyu d'Avilés nel día d'Asturies en Bruseles (Bélxica).
- 2006: Representa a Asturies nes festividaes de San Patriciu en Dublín (Irlanda).

## [editar] Ver tamién

- Festival Intercélticu d'Avilés

## [editar] Enllaces esternos

- Web oficial d'Esbardu
- Web oficial del Festival Intercélticu d'Avilés

Retrieved from "http://ast.wikipedia.org../../../a/s/o/Asociaci%C3%B3n_Cultural_Esbardu_6cd3.html"

Categoríes: Asociaciones d'Asturies | Bandes de gaites d'Asturies | Danza | Avilés

##### Views

- Artículu
- Discusión
- Revisión actual

##### Buscar